**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS BŪSTŲ PARDAVIMO**

2021 m. balandžio 29 d. Nr. T1-120

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 26 straipsniu, Plungės rajono savivaldybės taryba nusprendžia:

Parduoti Savivaldybės būstus:

1.1. Nuomininkui X. X. Savivaldybės būstą su rūsiu (unikalus Nr. XXXX-XXXX-XXXX:XXXX), esantį X. Xxxx g. XX-XX, Plungėje,kurio bendras buto plotas – 45,88 kv. m, namo statybos metai – 1966, kaina – XX XXX,XX Eur (xxxxxxxx eurų), iš jų XX,XX Eur (xxxx eurai su PVM) – už būsto vertės nustatymą;

1.2. Nuomininkei X. X. Savivaldybės būstą su rūsiu, pažymėtu plane P-11, 1/14 kitais inžineriniais kiemo statiniais ir bendro naudojimo patalpomis 13,43 kv. m (unikalus Nr. XXXX-XXXX-XXXX:XXXX), esantį Xxxx g. XX-X, Plungėje; buto plotas – 23,13 kv. m, namo statybos metai – 1935, kaina – X XXX,XX Eur (xxxxxx eurų 00 ct), iš jų XXX,XX Eur (xxxxx eurų su PVM) – už būsto vertės nustatymą.

2. Nustatyti, kad:

2. 1. už parduodamą Savivaldybės būstą atsiskaitoma sumokant nustatytą kainą ne vėliau kaip per 3 mėnesius po pirkimo–pardavimo sutarties pasirašymo;

2. 2. nuosavybės teisė į įsigytą Savivaldybės būstą pirkėjui pereina, kai jis visiškai atsiskaito už parduotą Savivaldybės būstą;

2. 3. lėšos, gautos pardavus Savivaldybės būstą, pervedamos į Savivaldybės biudžetą ir naudojamos Socialinio būsto fondo plėtrai, atskaičiavus su Savivaldybės būsto vertės nustatymu susijusias išlaidas.

3. Leisti perkamą Savivaldybės būstą įkeisti Lietuvos Respublikoje registruotoms kredito įstaigoms, nustatant, kad hipoteka įsigalios, kai su Plungės rajono savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

4. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją notarų biure pasirašyti sprendimo 1 punkte nurodyto nekilnojamojo turto pirkimo–pardavimo sutartis, sąlyginės hipotekos sutartis ir kitus dokumentus, susijusius su būsto pardavimu.

Savivaldybės meras Audrius Klišonis